|  |  |
| --- | --- |
| Laeva | 00.00.2014. a. |

**Reklaamimaksu kehtestamine**

Määrus kehtestatakse kohaliku omavalitsuse korralduse seaduse § 22 lõike 1 punkti 2, maksukorralduse seaduse § 3 lõike 3 ja kohalike maksude seaduse § 2 lõike 1 ning § 5 lõike 5, Reklaamiseaduse § 13 lg 1 ja lg 2 alusel.

§ 1. Üldsätted

Käesoleva määrusega kehtestatakse reklaamimaks Laeva valla haldusterritooriumil, selle üle arvestuse pidamine ja maksmise kord.

§ 2. Mõisted

§ 3. Reklaamimaks ja maksuobjekt

1. Reklaamimaks on Laeva valla haldusterritooriumil reklaami avaldamise eest käesolevas määruses sätestatud korras, ulatuses ja tähtaegadel tasumisele kuuluv maks (edaspidi *maks).*
2. Maksuobjektiks on reklaam, mida eksponeeritakse:
   1. avalikus kohas, milleks on üldkasutatav koht või vabaks liikumiseks ja kasutamiseks piiratud territoorium, ehitis või selle osa ja mis asub ehitise siseruumides või väljaspool ehitise siseruume avalikkusele suunatult;
   2. eraomandis oleval kinnistul või ehitisel avalikkusele suunatult;
   3. mobiilse konstruktsiooni vahendusel avalikkusele suunatult.

§ 4. Maksumaksja

Reklaamimaksu maksja on füüsiline või juriidiline isik, kes on paigaldanud käesoleva määruse § 3 lg 2 nimetatud reklaami.

§ 5. Maksu arvutamine, maksumäär ja –periood

1. Reklaamimaksu haldur on Laeva vallavalitsus.
2. Reklaami maksumäärad on vastavuses reklaami pinna suuruse ja ülevaloleku ajaga alljärgnevalt:
   1. kuni 1 m2 – 5 €/kuus;
   2. 1 - 5 m2 – 10 €/kuus;
   3. 5 - 10 m2 – 20 €/kuus;
   4. suurem kui 10 m2 – 40 €/kuus.
3. Reklaami paigaldamisel ühest kuust lühemaks perioodiks rakendatakse ühe kuu maksumäära;
4. Maksekohustuse periood algab reklaami paigaldamise päevast ning lõppeb reklaami mahavõtmise päeval.

§ 6. Reklaamimakus mittekohaldamine ja maksusoodustused

1. Reklaamimaksuga ei maksustata:
   1. Riigi- ja omavalitsusasutuste kuulutusi;
   2. erakondade, valimisliitude ja üksikkandidaatide valimiskampaania kuulutusi ja reklaami;
   3. teatrite, kinode, muuseumide, näituste, kultuuri-, spordi-, haridus- ning heategevuslike ja ühiskondlike ürituste reklaami, mis paigaldatakse Laeva Vallavalitsuse poolt kindlaks määratud reklaampindadele;
   4. inimeste poolt vahetult teostatavat reklaami (kostüümide kandmine, trükiste jagamine jm);
   5. kuulutusi valla infotahvlitel;
   6. liiklusmärgi 636 standardi kohaselt paigutatud teavet (vastavalt Eesti Standardi EVS 613-2001 "Liiklusmärgid ja nende kasutamine");
   7. seadustega nõutud korras paigaldatud infotahvel, sh ehituse ja kaevetööde ajaks paigaldatud teave ehitusseaduse § 29 lõike 2 punkti 3 alusel ning detailplaneeringualale paigaldatud informatsioonitahvli teave planeerimisseaduse § 12 lõike 3¹ alusel;
   8. jäätmekäitleja logo, nime ja kohtaktandmete eksponeerimist jäärmekogumisvahendil;
   9. ettevõtjale registreeritud kaubamärgi ja/või nimega lippe, mida eksponeeritakse kinnistul, kus asub ettevõtja majandus- või kutsetegevuse koht;
   10. sotsiaalreklaami s.o reklaam, mille eesmärk on saavutada hinnangute andmise kaudu inimese käitumine avalikes huvides ja milles teatud probleemile keskendudes ei pakuta kaubamärgipõhist, vaid üldist lahendit.
2. Maksusoodustused
   1. Reklaamimaksu soodustuse andmise, selle suuruse igal konkreetsel juhul, samuti maksusoodustuse andmisest keeldumise otsustab vallavalitsus;
   2. Maksusoodustuse saamiseks esitab maksukohustuslane vallavalitsusele põhjendatud taotluse;
   3. Vallavalitsus ei anna maksusoodustust taotlejale, kes on soodustuse taotlemisel esitanud valeandmeid, kellel on Laeva valla kohalike maksude osas maksuvõlg või kellel on esitamata reklaamimaksu maksudeklaratsioonid varem eksponeeritud reklaami eest.

§ 7. Reklaamimakse maksudeklaratsioon

1. Maksukohuslane on kohustatud esitama maksudeklaratsiooni hiljemalt reklaami paigaldamisele eelneval tööpäeval.
2. Maksudeklaratsiooni võib esitada kuni 12 kuu kohta.
3. Maksudeklaratsioon antakse maksuhaldurile üle ametiruumides, saadetakse posti teel või e-posti teel (digitaalselt allkirjastatud).
4. Maksudeklaratsioon tuleb koostada määruse lisana kehtestatud vormi kohaselt.

§ 8. Reklaamimaksu tasumine

1. Maksuteate koostamise aluseks on reklaami avalikustaja poolt esitatud maksudeklaratsioon. Tasumisele kuuluv summa ümardatakse ühe eurosendi täpsusega.
2. Reklaamimaks tasutakse Laeva valla eelarvesse maksuteates näidatud arveldusarvele.
3. Deklaratsiooni esitamata jätmisel või valeandmete esitamisel maksusumma suuruse kohta, määrab tasumisele kuuluva summa maksuhaldur vastavalt maksukorralduse seadusele.
4. Maksuteates määratud tähtajast hiljem tasutud maksusummalt arvestatakse intressi maksukorralduse seaduses sätestatud korras. Tähtpäevaks tasumata jäetud maksusumma ja arvestatud intressi sissenõudmisel rakendatakse sundtäitmist ja kohaldatakse karistusi vastavalt maksukorralduse seadusele.
5. Reklaamimaks tasutakse kuu 10 kuupäevaks.

Reklaami paigaldamise taotlemine

§ 7. Rakendussätted

(1) Tunnistada kehtetuks Laeva Vallavolikogu 29.12.1995. a. määrus nr 21 „Reklaamimaksu kehtestamine Laeva valla territooriumil“.

(2) Kinnitada reklaamimaksu deklaratsiooni vorm vastavalt lisale nr 1.

(3) Kinnitada reklaami paigaldamise taotluse vorm vastavalt lisale nr 2.

(4) Määrus jõustub .....

Kaido Põdersoo

Vallavolikogu esimees

Lisa 1

Laeva Vallavolikogu 00.00.2014. a.

määrusele nr 00

**Reklaamimaksu deklaratsioon**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Maksumaksja** | | | | | | | | | |
| Ärinimi või ees- ja perekonnanimi: | | | | |  | | | | |
| Registri- või isikukood: | | | | |  | | | | |
| Aadress: | | | | |  | | | | |
| Sidevahendid (telefon, e-post): | | | | |  | | | | |
| **Reklaami eksponeerimise aeg** | | | | | | | | | |
|  | Alguskuupäev | | | | Lõppkuupäev | | | Päevade arv | |
| 1. |  | | | |  | | |  | |
| 2. |  | | | |  | | |  | |
|  |  | | | |  | | |  | |
| **Maksuobjekt** | | | | | | | | | |
| Reklaamipinna asukoht: | | | | | | | | | |
| Reklaamipinna suurus (m2) | | | | |  | | | | |
| Taotletav maksu tasumise sagedus (kui reklaami eksponeeritakse kauem kui 3 kuud) | | | | | | | | |  |
| Maksumäär | |  | | | | Maksusumma |  | | |
| Deklaratsiooni koostanud maksumaksja või tema seadusliku või volitatud esindaja | | | | | | | | | |
| Nimi: | | |  | | | | | | |
| Ametikoht: | | |  | | | | | | |
| Kontaktandmed: | | |  | | | | | | |
| Käesolevas minu poolt koostatud reklaamimaksu deklaratsioonis esitatud andmed on õiged. | | | | | | | | | |
| Maksukorralduse seaduse § 87 lg 1 kohaselt kirjutab deklaratsioonile alla maksukohustuslane, tema seaduslik esindaja või volitatud esindaja. Piiratud teovõimega isiku eest kirjutab deklaratsioonile alla tema seaduslik esindaja või eestkostja. | | | | | | | | | |
| */Vastutava isiku nimi/* | | | | */kuupäev, allkiri/* | | | | | |

Lisa 2

Laeva Vallavolikogu 00.00.2014. a.

määrusele nr 00

**Reklaami paigaldamise taotlus**

|  |  |  |  |  |
| --- | --- | --- | --- | --- |
| **Paigaldaja** | | | | |
| Ärinimi või ees- ja perekonnanimi: | | |  | |
| Registri- või isikukood: | | |  | |
| Aadress: | | |  | |
| Sidevahendid (telefon, e-post): | | |  | |
| **Reklaami eksponeerimise aeg** | | | | |
|  | Paigaldamise aeg | | Mahavõtmise aeg | Päevade arv |
| 1. |  | |  |  |
| 2. |  | |  |  |
|  |  | |  |  |
| **Reklaam** | | | | |
| Reklaamipinna asukoht (aadress, asendiplaan): | | | | |
| Reklaami tekst: | | | | |
| Maksusoodustuse taotlemise põhjus: | | | | |
| */Vastutava isiku nimi/* | | */kuupäev, allkiri/* | | |

Seletuskiri

**Eelnõu eesmärk**

Eelnõu eesmärk on uue reklaamimaksu määra kehtestamine ning Laeva Vallavolikogu 29.12.1995. a. määrus nr 21 „Reklaamimaksu kehtestamine Laeva valla territooriumil“ kehtetuks tunnistamine.

Vana määrus on iganenud ning vajab uuendamist.

**Juriidiline alus**

Kohalike maksude seadus

§ 2.  Kohalike maksude kehtestamise kord

(1) Valla- või linnavolikogul (edaspidi volikogu) on õigus käesoleva seaduse alusel anda määrusi kohalike maksude kehtestamiseks (edaspidimaksumäärus). Maksumäärusele rakendatakse maksukorralduse seaduses maksuseaduse kohta sätestatut. Maksumäärusega ei kehtestata maksukorralduse seaduses või käesolevas seaduses sätestatust erandeid.

§ 5.  Kohalike maksude loetelu

5) reklaamimaks;

Reklaamiseadus

§ 13. Kohaliku omavalitsuse pädevus välireklaami nõuete kehtestamisel

(1) Valla- või linnavolikogu määrusega võib kehtestada välireklaami paigaldamise eeskirja, millega kehtestatakse nõuded välireklaami avalikustamise viisile ja kohale.

(2) Valla- või linnavolikogu määrusega võib määratleda piirkonna, mida loetakse käesoleva seaduse § 28 lõike 1 punktis 1 nimetatud ehitise ja territooriumi vahetus läheduses olevaks.

Kohaliku omavalitsuse korralduse seadus

§ 22.  Volikogu pädevus

(1) Volikogu ainupädevusse kuulub järgmiste küsimuste otsustamine:

2) kohalike maksude kehtestamine, muutmine ja kehtetuks tunnistamine;

Maksukorralduse seadus

§ 3.  Maksusüsteem

(3) Kohalikud maksud kehtestatakse valla- või linnavolikogu määrusega vastavalt kohalike maksude seaduses sätestatud tingimustele.

**Eelnõu sisu**

Eelnõu sisaldab uut reklaamimaksu kehtestamise määrust. Laeva Vallavalitsus arutas eelnõud 01.04.20133. a. istungil ja otsustas selle suunata volikogu menetlusse.

Seletuskirja koostas Kaimo Puniste